**Referat for bestyrelsesmøde 13. august 2018**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mødet blev holdt hos Dan, Trylleskov Allé 57, Solrød, kl. 18 – 20.30.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tilstede:** Claus Jansson (CJ), Dan Lundstedt (DL), Jens Thorsen (JT), Hans Ole Sørensen (HOS), Janni Pippilotta Olsson Kreikenbohm (JPOK), Mariann Hansen (MH)

**Fraværende:** Lars Egholm Fischmann (LEF)

**Referent**: MH

**Dagsorden:**

1. Dagens humoristiske indslag og bordet rundt\*
2. Valg af dirigent
3. Godkendelse af dagsorden
4. Godkendelse af referat, herunder eventuelle kommentarer til mindre opfølgningspunkter i referatet
5. Større opfølgningspunkter fra Bestyrelsesreferat af 4.juni 2018
   1. Planlægning af HB forperson Michael Jellesmark besøg hos Greve-Solrød Lokalkreds den 17.9.2018. Herunder invitation til øvrige medlemmer
   2. Greve Øst Bydelen – Lokalkredsens planer for aktivitet for at støtte at holde området grønt. Status + kommende aktiviteter
6. Opfølgningspunkter fra referat at aktivitetsmøde af 18. juni 2018
   1. Verdensmål –fokus det sociale område (Claus fokusområde som folketingskandidat). Brainstorm.
   2. Valg af 4 næste verdensmål, medlemmerne vælger at fokusere på
   3. Høstfest i september. Status, ideer og actions
7. Diverse, herunder
   1. GDPR v/Dan
   2. Praktisk støtte fra hovedorganisationen eks. i form af tryksager, badges, Å'er, hvis/når vi laver opsøgende arbejde v/Hans Ole
   3. Ekstraordinært landsmøde
   4. Fælles kalender

Ad 2) Det styrer vi løbende uden dirigent

Ad 3) Dagsorden godkendt

Ad 4) Referat af 4.6. godkendt. Ingen yderligere kommentarer

Ad 5a) Hovedpunkter Lokalkredsen ønsker at drøfte med Michael Jellesmark:

Eksempler:

* Hvad er HBs rolle, herunder specifikt ifht lokalkredsene?
* Hvilken og hvor meget støtte, kan vi som Lokalkreds forvente at få fra HB? Og hvad har HB brug for at vide/forstå fra os, for at kunne støtte lokalkredsene på relevant vis?
* Hvordan kan vi i lokalkredsene nemmere og bedre løfte opgaverne lokalt? Eksempelvis rekruttere flere vælgere og medlemmer.
  + Lokalkreds Greve-Solrød efterlyser eksempelvis materiale, der guider os på relevante lokalpolitiske tiltag, best case aktiviteter, oplysningsmateriale etc., som vi kan bruge lokalt.
  + Hvad tænker HB om med fordel at trykke pjecer etc. centralt vs. at kunne printe centralt fremstillet digitalt materiale lokalt? Gør Alternativet det mest effektivt både økonomisk og kommunikativt p.t.?
* Pippilotta har tilsendt alle bestyrelsesmedlemmer link til dokument, hvor punkter til drøftelse med Michael Jellesmark bør noteres. Deadline for input: fredag den 24.8..
* Baseret på input i ovenstående punkt laves Facebook opslag til information til alle medlemmer med oplysning om åbent møde med Michael Jellesmark.
* Lokation: hos Claus.

Ad 5b) Lokalkredsen går ikke videre med dette tema.

Ad 6a) Punktet rykkes til næste aktivitetsmøde. Fremadrettet laver vi en skarpere opdeling på hhv. bestyrelses- og aktivitetsmøder, således at bestyrelsesmøder primært bruges til beslutningspunkter og aktivitetsmøder til aktiviteter.

Ad 6b) Som pkt. 6a.

Ad 6c) Alternativets Høstfest på økologisk landbrug og plantage Ventegodt Gård. Afholdes lørdag den 29.9. Åbent kl. 14. Alle er velkomne.

Aktiviteter:

* Dialoghjørne under Alternativets grønne paraplyer. Besøgende inviteres til input og dialog om, hvad de kunne tænke sig, der skulle ske i egen kommune, regionalt eller nationalt. Hvad mener/ønsker de, Alternativet kunne løfte? Hvad vil de gerne vide om/fra Alternativet?
* Rundvisning og mulighed for selvpluk på Ventegodt Plantage
* Evt. Fællessang
* Kl. ca. 17-18: Mad, drikke, hygge, snak og musik. Incl. musik og sanglege for børn
* Tilmelding til efter kl. 17 koster 30 kr. for voksne og 15 kr. for børn og betales til Jens’ mobilepay.

Invitationer sendes til Alternativet i nabo-lokalkredsene + politiske venner. Åben invitation til alle på Facebook.

Tilmelding til mad udbedes. Maden er gratis for deltagerne (betales af partikassen).

Pippilotta checker op på mulighed for mad fra kendt leverandør.

Opslag af tid og sted laves snarest. Program kommer senere.

Opfordring til ’børneentertainer’ inkluderes i opslag.

Tovholdere på opgave: Jens & Pippilotta

Forslag til invitation og Facebook opslag laves af Claus og Pippilotta senest 24.8.

Ad 7a) GDPR: Dan har checket op med LS og på nettet for guidelines til mindre organisationer. Instruktion går på: hav ingen lister med medlemsinfo liggende (heller ikke i skraldespanden), når infoen ikke skal bruges aktivt mere. Vær især opmærksom på personfølsomme oplysninger som seksuel, politisk og religiøs oplysning.

Punkterne 7b, 7c og 7d udgik.